Planene for kirke på Landro er gamle, og da Fjell kirke ble vigslet i 1874 ble det av kommunens ordfører lovet av nordre del av kommunen også skulle få sin egen kirke. Det viste seg imidlertid vanskelig å få reist midler, og selv om behovet ble avhjulpet ved at det ble reist et bedehus i 1923 hadde ikke sokningene glemt løftet. Først i 1973 ble det i kommunestyret fattet vedtak om bygging av den nye kirken. Arbeidet tok fatt i desember 1976. Det skulle altså ta over 100 år å oppfylle dette løftet.